Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin tiedustelujohtaja varoittaa: -
Kun Isis on häädetty alueiltaan Irakista tai Syyriasta, -
Israelin arkkivihollinen Iran astuu tilalle.
Pääministeri Netanjahu aikoo tuoda knessetin äänestettäväksi -
peruslain muutoksen, jonka myötä pääministeri voi julistaa sodan -
tai mahdollisesti sotaan johtavan sotilasoperaation -
ilman kabinetin etukäteishyväksyntää.
Iranin vastatoimi Yhdysvaltojen asettamiin uusiin pakotteisiin: -
Iranin parlamentti hyväksyi lisärahoituksen -
Iranin ohjusohjelmalle ja vallankumouskaartille.
Iranin tukema Hizbollah julistaa: -
Hizbollahilla on valmius iskeä Israelin Dimonan ydinreaktoriin -
muiden strategisten kohteiden ohella.
"Hizbollah nöyryyttää Israelin seuraavassa sodassa."
Pääministeri Netanjahu puhui juhlatilaisuudessa Ashdodissa.
Hän viittasi puheessaan Mossadin johtajan Yossi Cohenin varoitukseen: -
Kun Isis on saatu häädettyä alueiltaan Irakista tai Syyriasta, -
Israelin arkkivihollinen Iran astuu tilalle.
Netanjahu sanoi Israelin vastustavan lujasti tällaista skenaariota.
"Israel pystyy rakentamaan ja menestymään vain silloin, -
kun sen turvallisuudesta huolehditaan", Netanjahu korosti.
Mossadin johtaja selvitti tänään hallitukselle -
Israelin turvallisuushaasteita.
Lyhyenä yhteenvetona, yhdellä virkkeellä: Kun Isis lähtee, Iran tulee.
Kyse on pääasiassa Syyriasta.
Linjamme on selkeä: -
Vastustamme lujasti sitä, että Iran tai sen liittolaiset, eritoten Hizbollah, -
saavat jalansijaa Syyriassa.
Teemme kaikkemme Israelin turvallisuuden suojelemiseksi.
Näin toimimme.
Vahvistamme jatkuvasti armeijaamme ja turvallisuusjoukkojamme -
maamme ja sen rajojen turvaamiseksi.
Turvallisuudesta on huolehdittava, -
jos haluamme rakentaa maatamme ja menestyä.
Mossadin johtaja Cohen -
valotti kabinetin viikkokokouksessa Lähi-idän tilannetta.
Hän keskittyi erityisesti Iranin ja sen liittolaisten asemaan -
Irakissa, Syyriassa, Libanonissa ja Jemenissä.
Cohen katsoo, että shiiajoukot ovat onnistuneet täyttämään tyhjiön, -
joka on syntynyt länsiliittouman Isisin-vastaisten iskujen seurauksena.
Pääministeri Netanjahu kommentoi Cohenin selontekoa toteamalla: -
"Cohenin tilannekatsaus osoittaa selvästi, -
miten virheelliset Iranin ydinsopimuk- sen lähtöoletukset olivat alun alkaen."
"Israelia eivät sido Iranin allekirjoit- tamat kansainväliset sopimukset."
"Israel toimii jatkossakin päättäväisesti -
ja puolustaa itseään monin eri tavoin uhilta", Netanjahu painotti.
TV7:n vahvistamien israelilaismedian raporttien mukaan -
pääministeri Netanjahu aikoo tuoda -
Israelin parlamentin knessetin äänestettäväksi -
peruslakiin suunnitellun muutoksen.
Sen myötä pääministeri voisi julistaa sodan -
tai mahdollisesti sotaan johtavan sotilasoperaation -
ilman turvallisuuskabinetin hyväksyntää -
tai joissain tapauksissa ilman kabinetin kaikkien jäsenten läsnäoloa.
Toimenpiteellä pyritään välttämään tilanne, -
jossa turvallisuuskabinetti saattaa torpata pääministerin päätöksen.
Näin tapahtui seitsemän vuotta sitten, kun pääministeri Netanjahu -
ja silloinen puolustusministeri Barak suunnittelivat iskua Iraniin.
Mossadin entinen johtaja Dagan -
ja armeijan silloinen esikuntapäällikkö Ashkenazi -
estivät tuolloin iskusuunnitelmat. Heidän mukaansa -
mahdollisesti sotaan johtava operaatio Irania vastaan olisi laiton, -
koska kabinetti ei ollut hyväksynyt suunnitelmaa.
Iran on reagoinut Yhdysvaltojen asettamiin uusiin pakotteisiin: -
Iranin parlamentti hyväksyi lisärahoituksen -
Iranin ohjusohjelmalle ja vallankumouskaartille.
Päätös oli vastatoimi Yhdysvaltain kongressin ja presidentti Trumpin -
äskettäin hyväksymään lakiin, jolla asetetaan uusia pakotteita Iranille -
sen ballististen ohjusten ohjelman takia.
Ohjelma rikkoo USA:n mukaan selkeästi "ydinsopimuksen henkeä", -
sillä Iranin ballistiset ohjukset pystyvät kantamaan ydinkärkiä.
Kysymyshän on ydinsopimuksesta. Siinä kuitenkin puhutaan myös, -
että Iranista tulisi sopimuksen myötä hyvä naapuri.
Lainaan nyt laajaa tekstiä mukaillen.
Tarkoitus oli, että Iran ei jatkaisi ballististen ohjusten kehittämistä.
Ydinsopimukseen kohdistui monenlaisia odotuksia, -
mm. Iranin etukäteen saamat etuudet.
Iran kuitenkin kiistää lujasti, että sen ohjusohjelma rikkoisi ydinsopimusta.
Iran solmi heinäkuussa 2015 suurvaltojen kanssa sopimuksen, -
joka vaatii Irania pidättymään kaikista ydinasevalmiuksia edistävistä toimista.
Sitten Libanoniin, jossa Iranin tukema Hizbollah juhlisti -
vuonna 2006 Israelia vastaan käymänsä sodan 11. vuosipäivää.
Tuhansia Hizbollahin tukijoita kokoontui -
Etelä-Libanonissa sijaitsevaan Khiamiin.
Hizbollahin johtaja Nasrallah julisti televisiopuheessa, -
että Yhdysvallat ei pysty vahingoittamaan Hizbollahia.
Nasrallah vannoi järjestön jatkavan toimiaan alueella.
Yhdysvaltain hallinto ei pysty millään tavoin -
― ei talouspakotteilla, ei uhkauksilla, ei pelottelulla ―
vaikuttamaan voimaamme, -
päättäväisyyteemme tai kasvuumme.
Nasrallahin mukaan Israel sanoo julkisuudessa, -
ettei se halua selkkausta Libanonin kanssa, -
mutta samalla se kuitenkin valmistautuu salaa -
sotaan Libanonia vastaan Hizbollahin vahvistumisen takia.
Nasrallah tarkoitti kehittyneiden rakettien varastoa, -
jota Hizbollah on kasvattanut Iranin avustuksella. Israel ei hyväksy asiaa.
Israelilaiset sanovat: "Emme halua sotaa Libanonin kanssa.
Sodan hinta on liian kallis. Sota on vasta viimeinen keinomme."
Silti suljettujen ovien takana -
amerikkalaiset ja eurooppalaiset sanovat libanonilaisviranomaisille: -
"Jos ette tee näin, Israel aloittaa sodan Libanonia vastaan.
Jos Hizbollah ei tee noin, Israel aloittaa sodan Libanonia vastaan."
Lisäksi Nasrallah toisti uhkauksensa siitä, että Hizbollah voisi iskeä -
Israelin Dimonan ydinreaktoriin muiden strategisten kohteiden ohella.
Israel tulee nöyryytetyksi seuraavassa sodassa, Nasrallah vannoi.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan ja viikon jatkoa! Huomiseen.
Suomennos: Sirpa Bågman